SKLEP KOMISIJE (EU) 2017/1217

z dne 23. junija 2017

o določitvi meril za podelitev znaka EU za okolje čistilom za čiščenje trdih površin

(notificirano pod dokumentarno številko C(2017) 4241)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,

po posvetovanju z Odborom Evropske unije za znak za okolje,

ob upoštevanju naslednjega:

Sklep Komisije 2011/383/EU (2) določa okoljska merila ter s tem povezane zahteve za ocenjevanje in preverjanje za univerzalna čistila in čistila za sanitarne prostore, ki veljajo do 31. decembra 2016.

Da bi se upošteval nedavni razvoj trga in inovacije, ki so bile razvite v vmesnem obdobju, se zdi primerno določiti spremenjen niz ekoloških meril za to skupino proizvodov.

Spremenjena merila ter z njimi povezane zahteve za ocenjevanje in preverjanje bi morali veljati šest let od datuma uradnega obvestila o tem sklepu, pri čemer se upošteva inovacijski cikel za skupino proizvodov. Namen teh meril je promocija proizvodov, ki imajo zmanjšan vpliv na vodne ekosisteme, vsebujejo omejeno količino nevarnih snovi, so učinkoviti in zmanjšujejo nastajanje odpadkov z zmanjševanjem količine embalaže.

Proizvajalcem, ki so za svoje proizvode dobili znak EU za okolje za univerzalna čistila in čistila za sanitarne prostore na podlagi meril iz Sklepa 2011/383/EU, je treba omogočiti prehodno obdobje, da bodo imeli dovolj časa za prilagoditev proizvodov tako, da bodo ustrezali spremenjenim merilom in zahtevam.

SPREJELA NASLEDNJI SKLEP:

Člen 1

V skupino proizvodov „čistila za čiščenje trdih površin“ spadajo vsa univerzalna čistila, čistila za kuhinje, čistila za okna ali čistila za sanitarne prostore, ki spadajo na področje uporabe Uredbe (ES) št. 648/2004 Evropskega parlamenta in Sveta (3) ter ki se tržijo in so namenjeni za eno od naslednjih uporab:

Univerzalna čistila, ki vključujejo detergente, namenjene za običajno notranje čiščenje trdih površin, kot so zidovi, tla in druge fiksne površine.

Čistila za kuhinje, ki vključujejo detergente, namenjene za običajno čiščenje in razmaščevanje kuhinjskih površin, kot so pulti, štedilniki, kuhinjska korita in površine kuhinjskih aparatov.

Čistila za sanitarne prostore, ki vključujejo detergente, namenjene običajnemu odstranjevanju, vključno z drgnjenjem, umazanije ali usedlin v sanitarnih prostorih, kot so pralnice, stranišča, kopalnice in tuši.

Skupina proizvodov vključuje proizvode, namenjene osebni in poklicni rabi, ki so v prodaji v obliki, pripravljeni za uporabo ali v nerazredčeni obliki. Proizvodi so mešanice kemičnih snovi. Proizvodi, namenjeni osebni rabi, ne vsebujejo mikroorganizmov, ki jih je proizvajalec dodal namenoma.

Člen 2

V tem sklepu se uporabljajo naslednje opredelitve pojmov:

„dodane snovi“ so namenoma dodane snovi, stranski produkti in nečistoče iz surovin v sestavi končnega izdelka vključno s folijo, topno v vodi, če se ta uporablja;

za enkratne odmerke v ovitku, ki ga je treba pred uporabo odstraniti, ovitek posameznega odmerka in embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z etiketo, kjer je to ustrezno;

Člen 3

Za podelitev znaka EU za okolje v okviru Uredbe (ES) št. 66/2010 mora proizvod za čiščenje spadati v skupino proizvodov „čistila za čiščenje trdih površin“, kakor je opredeljeno v členu 1 tega sklepa in mora biti v skladu z merili in z njimi povezanimi zahtevami za ocenjevanje in preverjanje, določenimi v Prilogi.

Člen 4

Merila za skupino proizvodov „čistila za čiščenje trdih površin“ ter z njimi povezane zahteve za ocenjevanje in preverjanje veljajo šest let od datuma uradnega obvestila o tem sklepu.

Člen 5

Za upravne namene se skupini proizvodov „čistila za čiščenje trdih površin“ dodeli kodna številka „020“.

Člen 6

Sklep 2011/383/EU se razveljavi.

Člen 7

1. Z odstopanjem od člena 6 se vloge za podelitev znaka EU za okolje proizvodom iz skupine proizvodov „čistila za čiščenje trdih površin“, ki so bile predložene pred datumom uradnega obvestila o tem sklepu, ocenjujejo glede na pogoje iz Sklepa 2011/383/EU.

2. Vloge za podelitev znaka EU za okolje proizvodom iz skupine proizvodov „čistila za čiščenje trdih površin“, ki so bile vložene dva meseca od datuma uradnega obvestila o tem sklepu, se lahko pripravijo na podlagi meril iz Sklepa 2011/383/EU ali meril iz tega sklepa. Navedene vloge se ocenijo v skladu z merili, na podlagi katerih so pripravljene.

3. Dovoljenja za uporabo znaka EU za okolje, podeljena v skladu z merili iz Sklepa 2011/383/EU, se lahko uporabljajo 18 mesecev od datuma uradnega obvestila o tem sklepu.

Člen 8

Ta sklep je naslovljen na države članice.

(1) UL L 27, 30.1.2010, str. 1.

(2) Sklep Komisije 2011/383/EU z dne 28. junija 2011 o določitvi okoljskih meril za podelitev znaka EU za okolje univerzalnim čistilom in čistilom za sanitarne prostore (UL L 169, 29.6.2011, str. 52).

(3) Uredba (ES) št. 648/2004 Evropskega parlamenta in Sveta z dne 31. marca 2004 o detergentih (UL L 104, 8.4.2004, str. 1).

(4) Priporočilo Komisije 2011/696/EU z dne 18. oktobra 2011 o opredelitvi nanomateriala (UL L 275, 20.10.2011, str. 38).

PRILOGA

OKVIR

MERILA ZA PODELITEV ZNAKA EU ZA OKOLJE

Merila za podelitev znaka EU za okolje čistilom za čiščenje trdih površin:

MERILA

1. Strupenost za vodne organizme

2. Biorazgradljivost

3. Trajnostno pridobivanje palmovega olja, olja iz palmovih jeder in njunih derivatov

4. Izključene in omejene snovi

5. Embalaža

6. Primernost za uporabo

7. Informacije za uporabnike

8. Informacije na znaku EU za okolje

OCENJEVANJE IN PREVERJANJE

(a) Zahteve

Pri vsakem merilu so navedene posebne zahteve za ocenjevanje in preverjanje.

Kadar mora vlagatelj pristojnim organom predložiti izjave, dokumentacijo, analize, poročila o preskusih ali druga dokazila, da dokaže skladnost z merili, lahko ti izvirajo od vlagatelja in/ali njegovih dobaviteljev, kjer je to ustrezno.

Pristojni organi prednostno priznajo potrdila, ki so jih izdali organi, akreditirani po ustreznem harmoniziranem standardu za preskuševalne in kalibracijske laboratorije, in preverjanja, ki so jih opravili organi, akreditirani po ustreznem harmoniziranem standardu za organe, ki certificirajo proizvode, procese in storitve. Akreditacija se izvede v skladu z Uredbo (ES) št. 765/2008 Evropskega parlamenta in Sveta (1).

Kadar je to primerno, se lahko poleg preskusnih metod, navedenih za vsako posamezno merilo, uporabijo tudi druge metode, če njihovo enakovrednost potrdi pristojni organ, ki ocenjuje vlogo.

Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali obiske na kraju samem.

Kot predpogoj mora proizvod izpolnjevati vse ustrezne pravne zahteve države ali držav, v katerih naj bi se dajal v promet. Vložnik predloži izjavo, da proizvod izpolnjuje to zahtevo.

V „Podatkovni bazi sestavin detergentov“ (v nadaljnjem besedilu: seznam DID), ki je na voljo na spletni strani znaka EU za okolje, so navedene snovi, ki so najpogosteje dodane pri proizvodnji detergentov in kozmetičnih proizvodov. Uporablja se pri pridobivanju podatkov za izračune kritične volumske razredčitve (CDV) in ocenjevanju biološke razgradljivosti dodanih snovi. Za snovi, ki niso vključene na seznam DID, so navedena navodila za izračun ali ekstrapolacijo ustreznih podatkov.

Seznam vseh dodanih snovi je treba predložiti pristojnemu organu ter navesti trgovsko ime (če obstaja), kemijsko ime, številko CAS, številko DID, dodano količino, delovanje in obliko, ki je prisotna v končni formulaciji proizvoda (vključno s folijo, topno v vodi).

Konzervanse, dišave in barvila je treba navesti ne glede na njihovo koncentracijo. Druge dodane snovi je treba navesti, če je njihova koncentracija enaka ali večja od 0,010 % mase na maso.

Vse dodane snovi, ki so prisotne v obliki nanomaterialov, je treba jasno navesti na seznamu, z besedo „nano“ v oklepaju.

Za vsako navedeno dodano snov je treba v skladu z Uredbo (ES) št. 1907/2006 Evropskega parlamenta in Sveta (2) predložiti varnostne liste. V primerih, ko varnostni list za posamezno snov ni na voljo, ker je snov del zmesi, mora vlagatelj predložiti varnostni list zmesi.

(b) Mejne vrednosti meritev

Za vse dodane snovi se zahteva skladnost z merili, kot je navedeno v preglednici 1.

Preglednica 1

Mejne ravni, ki veljajo za dodane snovi v skladu z merilom za čistila za čiščenje trdih površin (% mase na maso)

Ime merila Površinsko aktivne snovi Konzervansi Barvila Dišave Drugo (npr. encimi) Strupenost za vodne organizme ≥ 0,010 ni omejitve (*1) ni omejitve (*1) ni omejitve (*1) ≥ 0,010 Biorazgradljivost Površinsko aktivne snovi ≥ 0,010 n. r. n. r. n. r. n. r. Organske snovi ≥ 0,010 ni omejitve (*1) ni omejitve (*1) ni omejitve (*1) ≥ 0,010 Trajnostno pridobivanje palmovega olja ≥ 0,010 n. r. n. r. n. r. ≥ 0,010 Izključene ali omejene snovi Določene izključene ali omejene snovi ni omejitve (*1) ni omejitve (*1) ni omejitve (*1) ni omejitve (*1) ni omejitve (*1) Nevarna snov ≥ 0,010 ≥ 0,010 ≥ 0,010 ≥ 0,010 ≥ 0,010 SVHC ni omejitve (*1) ni omejitve (*1) ni omejitve (*1) ni omejitve (*1) ni omejitve (*1) Dišave n. r. n. r. n. r. ni omejitve (*1) n. r. Konzervansi n. r. ni omejitve (*1) n. r. n. r. n. r. Barvila n. r. n. r. ni omejitve (*1) n. r. n. r. Encimi n. r. n. r. n. r. n. r. ni omejitve (*1) Mikroorganizmi n. r. n. r. n. r. n. r. ≥ 0,010

(c) Posebnosti skupine proizvodov

Če je proizvod na voljo tako v obliki, pripravljeni za uporabo, kot v nerazredčeni obliki in sta obe obliki v prodaji kot enotni lot (npr. ena plastenka proizvoda, pripravljenega za uporabo, in plastenka nerazredčenega proizvoda za ponovno polnjenje), morata obe vrsti proizvoda izpolnjevati zahteve, določene v vseh merilih za njuni specifični vrsti.

Nerazredčeni proizvodi v embalaži, katere edini namen je ponovno polnjenje razpršilcev, morajo izpolnjevati zahteve glede embalaže za proizvode, pripravljene za uporabo.

REFERENČNI ODMEREK

Za referenčni odmerek za izračune za dokazovanje skladnosti z merili za podeljevanje znaka EU za okolje in za preskušanje sposobnosti čiščenja velja naslednji odmerek.

Proizvodi, pripravljeni za uporabo 1 liter proizvoda, pripravljenega za uporabo Nerazredčeni proizvodi Najvišji odmerek, ki ga priporoča proizvajalec za pripravo 1 litra raztopine za čiščenje, ki se uporablja za čiščenje normalno umazanih površin (naveden v g/l raztopine za čiščenje ali v ml/l raztopine za čiščenje)

Ocenjevanje in preverjanje: vlagatelj predloži etiketo proizvoda ali list z navodili za uporabnika, ki vsebuje navodila za odmerjanje.

Merilo 1 – strupenost za vodne organizme

Kritična volumska razredčitev (CDVkronično) proizvoda ne sme presegati naslednjih mejnih vrednosti za referenčni odmerek.

Vrsta proizvoda Mejna vrednost CDV (l/l raztopine za čiščenje) Univerzalna čistila, pripravljena za uporabo 350 000 Univerzalna čistila, nerazredčena 18 000 Čistila za kuhinje, pripravljena za uporabo 600 000 Čistila za kuhinje, nerazredčena 45 000 Čistila za okna, pripravljena za uporabo 48 000 Čistila za okna, nerazredčena 18 000 Čistila za sanitarne prostore, pripravljena za uporabo 600 000 Čistila za sanitarne prostore, nerazredčena 45 000

Ocenjevanje in preverjanje: vlagatelj predloži izračun vrednosti CDVkronično proizvoda. Preglednica za izračun vrednosti CDVkronično je na voljo na spletni strani znaka EU za okolje.

Vrednost CDVkronično se za vse dodane snovi (i) v proizvodu, z izjemo mikroorganizmov, izračuna po naslednji enačbi:

Pri čemer je:

odmerek(i) : masa snovi (v gramih) (i) v referenčnem odmerku; DF(i) : faktor razgradljivosti snovi (i); TFkronični(i) : faktor kronične strupenosti snovi (i).

Vrednosti parametrov DF(i) in TFkronični(i) so take, kot so navedene v najnovejšem delu A seznama DID. Če dodana snov ni vključena v del A, vlagatelj oceni vrednosti v skladu s pristopom, opisanim v delu B navedenega seznama in priloži povezano dokumentacijo.

Merilo 2 – biorazgradljivost

(a) Biorazgradljivost površinsko aktivnih snovi

Vse površinsko aktivne snovi morajo biti zlahka razgradljive (aerobno).

Vse površinsko aktivne snovi, ki so razvrščene kot nevarne za vodno okolje: kategorija akutne strupenosti 1 (H400) ali kategorija kronične strupenosti 3 (H412) mora biti poleg tega skladno z Uredbo (ES) št. 1272/2008 Evropskega parlamenta in Sveta (3) tudi anaerobno biorazgradljiva.

(b) Biorazgradljivost organskih snovi

Vsebnost organskih snovi v proizvodu, z izjemo mikroorganizmov, ki niso aerobno biorazgradljive (niso lahko biorazgradljive, aNBO) ali niso anaerobno biorazgradljive (anNBO), ne sme preseči naslednjih ravni, ki veljajo za referenčni odmerek.

Vrsta proizvoda aNBO (g/l raztopine za čiščenje) anNBO (g/l raztopine za čiščenje) Univerzalna čistila, pripravljena za uporabo 3,00 55,00 Univerzalna čistila, nerazredčena 0,20 0,50 Čistila za kuhinje, pripravljena za uporabo 5,00 35,00 Čistila za kuhinje, nerazredčena 0,20 0,50 Čistila za okna, pripravljena za uporabo 2,00 20,00 Čistila za okna, nerazredčena 0,20 0,50 Čistila za sanitarne prostore, pripravljena za uporabo 5,00 35,00 Čistila za sanitarne prostore, nerazredčena 0,20 0,50

Ocenjevanje in preverjanje: vlagatelj predloži dokumentacijo glede razgradljivosti površinsko aktivnih snovi in izračun aNBO in anNBO za proizvod. Preglednica za izračun vrednosti aNBO in anNBO je na voljo na spletni strani znaka EU za okolje.

V povezavi z razgradljivostjo površinsko aktivnih snovi in vrednostma aNBO in anNBO organskih snovi se je treba sklicevati na najnovejši seznam DID.

Za dodane snovi, ki niso vključene v del A seznama DID, se predložijo ustrezne informacije iz literature ali drugih virov ali ustrezni rezultati preskusov, ki dokazujejo, da so te snovi aerobno in anaerobno biorazgradljive, kot je opisano v delu B navedenega seznama.

Če dokumentacija o razgradljivosti ni na voljo, se lahko dodana snov, ki ni površinsko aktivna snov, izvzame iz zahteve glede anaerobne razgradljivosti, če je izpolnjena ena od naslednjih treh nadomestnih možnosti:

(1) je lahko razgradljiva in ima nizko stopnjo adsorpcije (A < 25 %);

(2) je lahko razgradljiva in ima visoko stopnjo desorpcije (D > 75 %);

(3) je lahko razgradljiva in se ne kopiči v organizmih (4).

Preskušanje adsorpcije/desorpcije se opravi v skladu s Smernico OECD 106.

Merilo 3 – trajnostno pridobivanje palmovega olja, olja iz palmovih jeder in njunih derivatov

V proizvodih uporabljene dodane snovi, ki so pridobljene iz palmovega olja ali olja iz palmovih jeder, morajo izvirati s plantaž, ki izpolnjujejo zahteve sheme certificiranja za trajnostno proizvodnjo, ki temelji na organizacijah, ki jih sestavlja več zainteresiranih strani in ki imajo številne člane, vključno z nevladnimi organizacijami, industrijo in vlado, ter ki se ukvarjajo z okoljskimi vplivi, vključno z vplivi na tla, biotsko raznovrstnost in ohranjanje naravnih virov.

Ocenjevanje in preverjanje: vlagatelj predloži dokazila prek certifikatov tretjih strani in prek verige nadzornih mehanizmov, da palmovo olje in olje iz palmovih jeder, ki se uporabljata za izdelavo dodanih snovi, izvirata s plantaž, ki so upravljane trajnostno.

Med certifikati, ki se sprejemajo, je certifikat sistema Okrogla miza o trajnostnem palmovem olju (s sistemom ohranjanja identitete, ločevanja ali masne bilance) ali katere koli enakovredne ali strožje sheme trajnostne proizvodnje.

Za kemične derivate palmovega olja in olja iz palmovih jeder je sprejemljivo, da se trajnost dokaže s sistemi trgovanja s potrdili, kot so certifikati GreenPalm ali enakovredni, ki navajajo v letnih sporočilih o napredku prijavljene količine nabavljenih in odkupljenih certifikatov GreenPalm v zadnjem letnem obdobju trgovanja.

Merilo 4 – izključene in omejene snovi

(a) Posebne izključene in omejene snovi

(i) Izključene snovi

Spodaj navedenih snovi se ne sme vključiti v sestavo proizvoda, ne glede na koncentracijo:

— alkilfenoletoksilati (APEO) in drugi derivati alkilfenola,

— atranol,

— kloroatranol,

— dietilentriaminpentaocetna kislina (DTPA),

— etilendiamintetraocetna kislina (EDTA) in njene soli,

— formaldehid in snovi, iz katerih se formaldehid sprošča (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksimetilglicinat, diazolinidilsečnina), z izjemo nečistoč formaldehida v površinsko aktivnih snoveh, ki temeljijo na polimernih skupinah alkoksi, do koncentracije 0,010 % mase na maso v dodani snovi,

— glutaraldehid,

— hidroksiizoheksil 3-cikloheksen karboksaldehid (HICC),

— mikroplastika,

— nanosrebro,

— nitromošusi in policiklične mošusove spojine,

— fosfati,

— perfluorirani alkilati,

— kvaterne amonijeve soli, ki niso lahko biorazgradljive,

— reaktivne klorove spojine,

— rodamin B,

— triklosan,

— 3-jodo-2-propinil butilkarbamat,

— aromatski ogljikovodiki,

— halogenirani ogljikovodiki.

Ocenjevanje in preverjanje: vlagatelj predloži podpisano izjavo o skladnosti, ki ji po potrebi priloži izjave dobaviteljev, da navedene snovi niso vključene v sestavo proizvoda, ne glede na koncentracijo.

(ii) Omejene snovi

Spodaj navedenih snovi se v koncentracijah, višjih od navedenih, ne sme vključiti v sestavo proizvoda:

— 2-metil-2H-izotiazol-3-on: 0,0050 % mase na maso (če je vrednost 2-metil-2H-izotiazol-3-ona, dovoljena v Prilogi V (Seznam konzervansov, ki so dovoljeni v kozmetičnih proizvodih) k Uredbi (ES) št. 1223/2009 Evropskega parlamenta in Sveta (5) v času uporabe nižja, se uporablja ta nižja vrednost);

— 1,2-benzizotiazol-3(2H)-on: 0,0050 % mase na maso;

— 5-kloro-2-metil-4-izotiazolin-3-on/2-metil-4-izotiazolin-3-on: 0,0015 % mase na maso;

Skupna vsebnost fosforja (P), izračunana kot vsebnost elementarnega P, mora biti omejena na naslednje vrednosti za referenčni odmerek.

Vrsta proizvoda Vsebnost P Univerzalna čistila, pripravljena za uporabo 0,02 g/l proizvoda, pripravljenega za uporabo Univerzalna čistila, nerazredčena 0,02 g/l raztopine za čiščenje Čistila za kuhinje, pripravljena za uporabo 1,00 g/l proizvoda, pripravljenega za uporabo Čistila za kuhinje, nerazredčena 1,00 g/l raztopine za čiščenje Čistila za okna, pripravljena za uporabo 0,00 g/l proizvoda, pripravljenega za uporabo Čistila za okna, nerazredčena 0,00 g/l raztopine za čiščenje Čistila za sanitarne prostore, pripravljena za uporabo 1,00 g/l proizvoda, pripravljenega za uporabo Čistila za sanitarne prostore, nerazredčena 1,00 g/l raztopine za čiščenje

Dišavne snovi, za katere je treba v skladu z Uredbo (ES) št. 648/2004 podati izjavo, ne smejo biti prisotne v količinah ≥ 0,010 % mase na maso v posamezni snovi.

HOS** ne smejo biti prisotne v količinah, ki presegajo spodaj navedene omejitve (HOS pomeni vse hlapne organske spojine, ki imajo vrelišče pod 150 °C).

Vrsta proizvoda Mejna vrednost HOS Univerzalna čistila, pripravljena za uporabo 30 g/l proizvoda, pripravljenega za uporabo Univerzalna čistila, nerazredčena 30 g/l raztopine za čiščenje Čistila za kuhinje, pripravljena za uporabo 60 g/l proizvoda, pripravljenega za uporabo Čistila za kuhinje, nerazredčena 60 g/l raztopine za čiščenje Čistila za okna, pripravljena za uporabo 100 g/l proizvoda, pripravljenega za uporabo Čistila za okna, nerazredčena 100 g/l raztopine za čiščenje Čistila za sanitarne prostore, pripravljena za uporabo 60 g/l proizvoda, pripravljenega za uporabo Čistila za sanitarne prostore, nerazredčena 60 g/l raztopine za čiščenje

Ocenjevanje in preverjanje: vlagatelj predloži naslednje dokumente:

(a) če se uporabljajo izotiazolinoni, podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je vsebnost uporabljenih izotiazolinonov enaka ali nižja od postavljenih omejitev.

(b) podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je skupna količina elementarnega P enaka ali nižja od postavljenih omejitev. Izjava mora biti podprta z izračuni skupne vsebnosti P v izdelku.

(c) podpisano izjavo o skladnosti, ki ji priloži izjave ali dokumentacijo dobaviteljev, kjer je to ustrezno, s katerimi potrdi, da dišavne snovi skladno z zahtevo iz Uredbe (ES) št. 648/2004 niso prisotne v količinah, ki bi presegale postavljene omejitve.

(d) podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je skupna količina HOS nižja od postavljenih omejitev. Izjava mora biti podprta s poročili o preizkusih ali z izračuni vsebnosti HOS na podlagi seznama sestavin.

(b) Nevarne snovi

(i) Končni proizvod

Končni proizvod se ne razvrsti in označi kot akutno strupen, strupen za posamezne organe, povzročitelj preobčutljivosti pri vdihavanju ali preobčutljivosti kože, rakotvoren, mutagen, strupen za razmnoževanje ali nevaren za vodno okolje, kot je določeno v Prilogi I k Uredbi (ES) št. 1272/2008 in v skladu s seznamom v preglednici 2.

(ii) Dodane snovi

Proizvod ne sme vsebovati dodanih snovi, katerih mejna koncentracija je enaka ali presega 0,010 % mase na maso v končnem proizvodu in ki izpolnjujejo merila za razvrstitev kot strupene, nevarne za vodno okolje, ki povzročajo preobčutljivost pri vdihavanju ali preobčutljivost kože, rakotvorne, mutagene ali strupene za razmnoževanje, v skladu s Prilogo I k Uredbi (ES) št. 1272/2008 in v skladu s seznamom v preglednici 2.

Splošne ali posebne mejne koncentracije, določene v skladu s členom 10 Uredbe (ES) št. 1272/2008 prevladajo nad zgoraj navedeno mejno vrednostjo, če so strožje od nje.

Preglednica 2

Omejene razvrstitve glede na nevarnost in njihova kategorizacija

Akutna strupenost Kategoriji 1 in 2 Kategorija 3 H300 Smrtno pri zaužitju. H301 Strupeno pri zaužitju. H310 Smrtno v stiku s kožo. H311 Strupeno v stiku s kožo. H330 Smrtno pri vdihavanju. H331 Strupeno pri vdihavanju. H304 Pri zaužitju in vstopu v dihalne poti je lahko smrtno. EUH070 Strupeno ob stiku z očmi. Strupeno za posamezne organe Kategorija 1 Kategorija 2 H370 Škoduje organom. H371 Lahko škoduje organom. H372 Škoduje organom pri dolgotrajni ali ponavljajoči se izpostavljenosti. H373 Lahko škoduje organom pri dolgotrajni ali ponavljajoči se izpostavljenosti. Preobčutljivost dihal in kože Kategorija 1A/1 Kategorija 1B H317 Lahko povzroči alergijski odziv kože. H317 Lahko povzroči alergijski odziv kože. H334 Lahko povzroči simptome alergije ali astme ali težave z dihanjem pri vdihavanju. H334 Lahko povzroči simptome alergije ali astme ali težave z dihanjem pri vdihavanju. Rakotvorno, mutageno ali strupeno za razmnoževanje. Kategoriji 1A in 1B Kategorija 2 H340 Lahko povzroči genetske okvare. H341 Sum povzročitve genetskih okvar. H350 Lahko povzroči raka. H351 Sum povzročitve raka. H350i Lahko povzroči raka pri vdihavanju. H360F Lahko škoduje plodnosti. H361f Sum škodljivosti za plodnost. H360D Lahko škoduje nerojenemu otroku. H361d Sum škodljivosti za nerojenega otroka. H360FD Lahko škoduje plodnosti. Lahko škoduje nerojenemu otroku. H361fd Sum škodljivosti za plodnost. Sum škodljivosti za nerojenega otroka. H360Fd Lahko škoduje plodnosti. Sum škodljivosti za nerojenega otroka. H362 Lahko škoduje dojenim otrokom. H360Df Lahko škoduje nerojenemu otroku. Sum škodljivosti za plodnost. Nevarno za vodne organizme. Kategoriji 1 in 2 Kategoriji 3 in 4 H400 Zelo strupeno za vodne organizme. H412 Škodljivo za vodne organizme, z dolgotrajnimi učinki. H410 Zelo strupeno za vodne organizme, z dolgotrajnimi učinki. H413 Lahko ima dolgotrajne škodljive učinke na vodne organizme. H411 Strupeno za vodne organizme, z dolgotrajnimi učinki. Nevarno za ozonski plašč H420 Nevarno za ozonski plašč.

To merilo ne velja za dodane snovi, zajete v členu 2(7)(a) in (b) Uredbe (ES) št. 1907/2006, ki določa merila za izvzetje snovi iz Prilog IV in V k navedeni uredbi iz zahtev v zvezi z registracijo, nadaljnjimi uporabniki in evalvacijo. Za ugotovitev, ali velja to izvzetje, vložnik preveri vse dodane snovi, ki so prisotne v koncentracijah nad 0,010 % (masa na maso).

Snovi in zmesi, ki so vključene v preglednico 3, so izvzete iz zahteve 4(b)(ii).

Preglednica 3

Izvzete snovi

Snov Izjava o nevarnosti Površinsko aktivne snovi H400 Zelo strupeno za vodne organizme. H412 Škodljivo za vodne organizme, z dolgotrajnimi učinki. Encimi (*2) H317 Lahko povzroči alergijski odziv kože. H334 Lahko povzroči simptome alergije ali astme ali težave z dihanjem pri vdihavanju. NTA kot nečistoča v MGDA in GLDA (*3) H351 Sum povzročitve raka.

Ocenjevanje in preverjanje: vlagatelj dokaže skladnost s tem merilom za končni izdelek in za vsako dodano snov, ki je prisotna v koncentraciji, višji od 0,010 % mase na maso v končnem izdelku. Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrjuje, da nobena od teh snovi v oblikah in fizičnih stanjih, v katerih je prisotna v proizvodu, ne izpolnjuje meril za klasifikacijo z enim ali več stavki o nevarnosti, navedenimi v preglednici 2.

Za snovi iz Prilog IV in V k Uredbi (ES) št. 1907/2006, ki so na podlagi točk (a) in (b) člena 2(7) navedene uredbe izvzete iz obveznosti za registracijo, za dokazovanje skladnosti v ta namen zadostuje izjava vlagatelja.

Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrdi prisotnost dodanih snovi, ki izpolnjujejo posebne pogoje.

(c) Snovi, ki vzbujajo veliko zaskrbljenost (SVHC)

Končni izdelek ne sme vsebovati nobenih dodanih snovi, ki so bile prepoznane v skladu s postopkom, opisanim v členu 59(1) Uredbe (EU) št. 1907/2006, ki določa seznam snovi kandidatk za snovi, ki vzbujajo veliko zaskrbljenost.

Ocenjevanje in preverjanje: vlagatelj predloži podpisano izjavo o skladnosti, ki jo podpre z izjavami svojih dobaviteljev, če je to ustrezno, ali varnostni list, s katerim potrdi odsotnost vseh snovi s seznama kandidatk za snovi, ki vzbujajo veliko zaskrbljenost.

Sklic na najnovejši seznam snovi, ki vzbujajo veliko zaskrbljenost, se navede na datum vloge.

(d) Dišave

Vse snovi, dodane proizvodu kot dišava, so izdelane in obravnavane v skladu s kodeksom ravnanja Mednarodnega združenja za dišave (IFRA) (6). Proizvajalec upošteva priporočila za standarde IFRA glede meril za prepoved, omejitev rabe in določene čistosti pri snoveh.

Ocenjevanje in preverjanje: dobavitelj ali izdelovalec dišave predloži, kot je to ustrezno, podpisano izjavo o skladnosti.

(e) Konzervansi

(i) Proizvod lahko vključuje le konzervanse za konzerviranje proizvoda in samo v ustreznem odmerku za ta namen. To ne velja za površinsko aktivne snovi, ki imajo lahko tudi biocidne lastnosti.

(ii) Proizvod lahko vsebuje konzervanse, če se ti ne kopičijo v organizmih. Da se konzervans ne kopiči v organizmih, šteje, če je njegov faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF.

(iii) Na embalaži je prepovedano navajanje trditev ali domnev ali kakršnih koli drugačnih sporočil, da proizvod deluje protimikrobno ali razkuževalno.

Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, skupaj z varnostnimi listi vseh dodanih konzervansov ter informacijami o njihovih vrednostih BCF ali log Kow. Vložnik predloži tudi dekorativni potisk embalaže.

(f) Barvila

Barvila v proizvodu se ne smejo kopičiti v organizmih.

Da se barvilo ne kopiči v organizmih, šteje, če je njegov faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF. Če je barvilo odobreno za uporabo v živilih, ni treba predložiti dokazil o njegovi zmožnosti kopičenja v organizmih.

Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, skupaj z varnostnimi listi vseh dodanih barvil ter informacijami o njihovih vrednostih BCF ali log Kow ali dokumentacijo, s katero zagotavlja, da je barvilo odobreno za uporabo v živilih.

(g) Encimi

Uporabljati je dovoljeno le inkapsulirane encime (v trdni obliki) in encimske tekočine/pastaste tekočine.

Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, ter varnostne liste vseh dodanih encimov.

(h) Mikroorganizmi

(i) Označitev: vsi namenoma dodani mikroorganizmi morajo imeti številko ameriške zbirke tipskih kultur (ATCC), pripadati zbirki mednarodno priznanega depozitarja (IDA) ali pa mora biti njihova DNK identificirana v skladu s „protokolom identifikacije seva“ (z uporabo metode sekvenciranja 16S ribosomalne DNK ali z enakovredno metodo).

(ii) Varnost: vsi namenoma dodani mikroorganizmi morajo pripadati obema naslednjima razvrstitvama: — skupini tveganja I, kot je opredeljena v Direktivi 2000/54/ES Evropskega parlamenta in Sveta (7) – biološki dejavniki pri delu, — seznamu PDV (priznane domneve o varnosti), ki ga je izdala Evropska agencija za varnost hrane (EFSA).

(iii) Odsotnost onesnaževal: patogeni mikroorganizmi, kot so določeni spodaj, ne smejo biti prisotni v nobenem od sevov, vključenih v končni proizvod, pregledan z uporabo navedenih metod preskušanja ali enakovrednih metod: — E. Coli, preskusna metoda ISO 16649-3:2005, — Streptococcus (Enterococcus), preskusna metoda ISO 21528-1:2004, — Staphylococcus aureus, preskusna metoda ISO 6888-1, — Bacillus cereus, preskusna metoda ISO 7932:2004 ali ISO 21871, — Salmonela, preskusna metoda ISO 6579:2002 ali ISO 19250.

(iv) Noben namenoma dodan mikroorganizem ne sme biti genetsko spremenjeni mikroorganizem (GSM).

(v) Dovzetnost za antibiotike vsi namenoma dodani mikroorganizmi morajo biti, z izjemo naravne odpornosti, dovzetni za vsakega od petih glavnih razredov antibiotikov (aminoglikozidi, makrolidi, betalaktami, tetraciklini in fluorokinoloni) v skladu z difuzijsko metodo z diski po standardu EUCAST ali z enakovredno metodo.

(vi) Število mikroorganizmov: proizvodi morajo v obliki, namenjeni za uporabo, imeti standardno število mikroorganizmov enako ali višje od 1 × 105 enot, ki tvorijo kolonije (CFU), na ml v skladu s standardom ISO 4833-1:2014.

(vii) Rok uporabnosti: najkrajši rok uporabnosti proizvoda ne sme biti krajši od 24 mesecev, število mikroorganizmov pa se ne sme zmanjšati za več kot 10 % vsakih 12 mesecev v skladu s standardom ISO 4833-1:2014.

(viii) Primernost za uporabo: proizvod mora ustrezati vsem zahtevam, določenim v Merilu 6 o primernosti za uporabo, vse trditve, ki jih poda proizvajalec o delovanjih mikroorganizmov, ki jih proizvod vsebuje, pa morajo biti dokumentirane s preskušanjem, ki ga opravijo tretje strani.

(ix) Trditve: na embalaži je prepovedano navajanje trditev ali domnev ali kakršnih koli drugačnih sporočil, da proizvod deluje protimikrobno ali razkuževalno.

(x) Informacije za uporabnike: etiketa proizvoda vsebuje naslednje informacije: — da proizvod vsebuje mikroorganizme, — da se proizvoda ne sme uporabljati z razpršilnim mehanizmom, — da se proizvoda ne sme uporabljati na površinah, ki so v stiku s hrano, — navedbo o roku uporabnosti proizvoda.

Ocenjevanje in preverjanje: vložnik predloži:

(i) ime (za sev) in identifikacijo vseh mikroorganizmov, ki jih izdelek vsebuje, s številkami ATCC ali IDA ali z dokumentacijo o identifikaciji DNK.

(ii) dokumentacijo, ki dokazuje, da vsi mikroorganizmi spadajo v Skupino tveganja I in na seznam priznanih domnev o varnosti (PDV).

(iii) preskusno dokumentacijo, ki dokazuje, da patogeni mikroorganizmi niso prisotni v proizvodu.

(iv) dokumentacijo, ki dokazuje, da noben mikroorganizem ni genetsko spremenjeni mikroorganizem (GSM).

(v) preskusno dokumentacijo, ki dokazuje, da so vsi mikroorganizmi, z izjemo intrinzične odpornosti, dovzetni za vsakega od navedenih petih glavnih razredov antibiotikov.

(vi) preskusno dokumentacijo kolonijskih enot na ml raztopine, namenjene za uporabo (za nerazredčene proizvode je treba uporabiti priporočeno razmerje razredčevanja za „normalno“ čiščenje).

(vii) preskusno dokumentacijo kolonijskih enot na ml raztopine, namenjene za uporabo, vsakih 12 mesecev, za proizvod, shranjen do konca njegovega roka uporabe.

(viii) rezultate preskušanj, ki so bila opravljena v laboratoriju tretje strani in ki dokazujejo trditve o delovanjih mikroorganizmov, ter dekorativni potisk embalaže ali izvod etikete proizvoda, na katerih so navedene trditve o delovanjih mikroorganizmov.

(ix) in (x) dekorativni potisk embalaže ali izvod etikete proizvoda.

Merilo 5 – embalaža

(a) Izdelki, ki so naprodaj v plastenkah z razpršilcem

Prepovedano je uporabljati razpršilce, ki vsebujejo potisni plin. Plastenke z razpršilcem morajo biti take, da jih je mogoče znova napolniti in uporabiti večkrat.

Ocenjevanje in preverjanje: vlagatelj predloži podpisano izjavo o skladnosti skupaj z ustrezno dokumentacijo, ki opisuje ali prikazuje, na kakšen način je mogoče plastenke z razpršilcem, ki so del embalaže, znova napolniti.

(b) Sistemi povratne embalaže

Če je proizvod dobavljen v embalaži, ki je del sistema vračila embalaže za proizvod, je proizvod izvzet iz zahtev, navedenih v točkah (c) in (d) merila 5.

Ocenjevanje in preverjanje: vlagatelj predloži podpisano izjavo o skladnosti skupaj z ustrezno dokumentacijo, ki opisuje ali prikazuje, da je bil za embalažo vzpostavljen sistem vračila embalaže.

(c) Razmerje med maso in učinkovitostjo (WUR)

Razmerje med maso in učinkovitostjo (WUR) proizvoda se izračuna samo za primarno embalažo in ne sme presegati naslednjih vrednosti za referenčni odmerek.

Vrsta proizvoda WUR (g/l raztopine za čiščenje) Nerazredčeni proizvodi 15 Proizvodi, pripravljeni za uporabo 150 Proizvodi, pripravljeni za uporabo, ki so naprodaj v plastenkah z razpršilcem 200

Primarna embalaža, izdelana iz več kot 80 % recikliranih materialov, je izvzeta iz te zahteve.

Ocenjevanje in preverjanje: vlagatelj predloži izračun vrednosti WUR proizvoda. Če se proizvod prodaja v različnih embalažah (npr. z različnimi prostorninami), se izračun predloži za vse velikosti embalaže, za katere se podeli znak EU za okolje.

Vrednost WUR se izračuna, kot sledi:

Pri čemer je:

Wi : masa (g) primarne embalaže (i); Ui : masa (g) nepoporabniško recikliranega materiala v primarni embalaži (i). Ui = Wi, razen če vlagatelj dokaže drugače; Di : število referenčnih odmerkov, ki jih vsebuje primarna embalaža (i). V primeru proizvodov, pripravljenih za uporabo, je Di = prostornina proizvoda (v litrih); Ri : indeks ponovnega polnjenja. Ri = 1 (če se embalaža ne uporabi znova za isti namen), oziroma Ri = 2 (če vlagatelj lahko dokumentira, da je komponento embalaže mogoče znova uporabiti za isti namen in da omogoča nakup ponovnih polnjenj).

Vlagatelj predloži podpisano izjavo o skladnosti, s katero potrjuje vsebnost poporabniško recikliranega materiala, skupaj s povezano dokumentacijo. Embalaža velja za poporabniško reciklirano, če so bile surovine, uporabljene za njeno proizvodnjo, zbrane pri proizvajalcih embalaže na ravni distribucije ali potrošnika.

(d) Zasnova za recikliranje

Za olajšanje učinkovite reciklaže mora biti plastična embalaža zasnovana brez potencialnih onesnaževal in nezdružljivih materialov, za katere je znano, da ovirajo ločevanje ali ponovno obdelavo ali zmanjšujejo kakovost recikliranega materiala. Etiketa ali ovitek, zaporka in po potrebi pregradni premazi posamezno ali v kombinaciji, ne smejo vsebovati materialov in komponent, navedenih v preglednici 4. Črpalni mehanizmi (vključno z razpršilci) so izvzeti iz te zahteve.

Preglednica 4

Materiali in komponente, ki so izključeni iz embalažnih elementov

Embalažni element Izključeni materiali in komponente (*4) Etiketa ali ovitek — Etiketa ali ovitek PS v kombinaciji s plastenko PET, PP ali HDPE — Etiketa ali ovitek PVC v kombinaciji s plastenko PET, PP ali HDPE — Etiketa ali ovitek PETG v kombinaciji s plastenko PET — Vsi drugi plastični materiali za ovitke/etikete z gostoto > > 1 g/cm3, ki se uporabljajo s plastenko PET — Vsi drugi plastični materiali za ovitke/etikete z gostoto < 1 g/cm3, ki se uporabljajo s plastenko PP ali HDPE — Etikete ali ovitki, ki so metalizirani ali privarjeni na embalažo (etiketiranje v modelu) Zaporka — Zaporka PS v kombinaciji s plastenko PET, HDPE ali PP — Zaporka PVC v kombinaciji s plastenko PET, PP ali HDPE — Zaporke PETG ali material zaporke z gostoto > 1 g/cm3 v kombinaciji s plastenko PET — Zaporke iz kovine, stekla ali EVA, ki jih ni mogoče enostavno ločiti od plastenke — Zaporke iz silikona. Izvzete so silikonske zaporke z gostoto < 1 g/cm3 v kombinaciji s plastenko PET in silikonske zaporke z gostoto > 1 g/cm3 v kombinaciji s plastenko PEHD ali PP. — Kovinske folije ali tesnila, ki po odprtju proizvoda ostanejo pritrjeni na plastenko ali zaporko plastenke Pregradni premazi Pregrade iz poliamida, funkcionalnih poliolefinov, metalizirane pregrade in pregrade za blokiranje svetlobe

Ocenjevanje in preverjanje: vlagatelj predloži podpisano izjavo o skladnosti, v kateri je navedena surovinska sestava embalaže, vključno s posodo, etiketo ali ovitkom, lepili, zaporko in pregradnim premazom, kjer je to ustrezno, skupaj s fotografijami ali tehničnimi skicami primarne embalaže.

Merilo 6 – primernost za uporabo

Proizvod mora imeti zadovoljivo učinkovitost čiščenja pri najnižji temperaturi in v najnižjem odmerku, ki ju priporoča proizvajalec za trdoto vode v skladu z „Okvirom za preskušanje učinkovitosti čistil za trde površine“ ki je na voljo na spletni strani znaka EU za okolje (8).

Ocenjevanje in preverjanje: vlagatelj predloži dokumentacijo, ki dokazuje, da je bil proizvod preskušen pod pogoji, določenimi v navedenem okviru in da so rezultati pokazali, da je proizvod dosegel vsaj najmanjšo zahtevano učinkovitost čiščenja. Vlagatelj predloži tudi dokumentacijo, ki dokazuje skladnost z zahtevami za laboratorij, vključenimi v zadevne harmonizirane standarde za preskuševalne in kalibracijske laboratorije, če je to ustrezno.

Enakovreden preskus učinkovitosti se lahko uporabi, če ga pristojni organ oceni in sprejme kot enakovrednega.

Merilo 7 – informacije za uporabnike

Proizvodu morajo biti priložena navodila za pravilno uporabo, da se učinkovitost proizvoda kar najbolj poveča, odpadek pa kar najbolj zmanjša ter da se zmanjšata onesnaženje voda in poraba virov. Ta navodila morajo biti čitljiva ali vsebovati grafični prikaz ali piktograme ter vsebovati naslednje informacije:

(a) Navodila za odmerjanje Vlagatelj ima vpeljane primerne korake, s katerimi pomaga potrošniku upoštevati priporočene odmerke, tako da omogoči navodila za odmerjanje in sistem za priročno odmerjanje (npr. pokrovčki). Na embalaži proizvodov, pripravljenih za uporabo, je napisano naslednje besedilo: „Ta proizvod ni namenjen za obsežno čiščenje.“ Navodila za odmerjanje morajo vključevati priporočena odmerka za vsaj dve stopnji umazanosti in, če je to ustrezno, vpliv trdote vode na odmerjanje. Če je to ustrezno, je treba vključiti navedbe o najpogostejši trdoti vode na območju, na katerem bo proizvod tržen, ali pa navesti, kje je mogoče najti te informacije.

(b) Informacije o odlaganju embalaže Primarna embalaža mora vsebovati informacije o ponovni uporabi, recikliranju in pravilnem odlaganju embalaže.

(c) Okoljske informacije Na primarni embalaži mora biti besedilo, ki poudarja pomembnost uporabe pravilnega odmerka in najnižje priporočene temperature, da bodo poraba energije in vode ter onesnaževanje vode kar najmanjši.

Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda.

Merilo 8 – informacije na znaku EU za okolje

Logotip mora biti viden in čitljiv. Številka registracije/dovoljenja znaka EU za okolje mora biti čitljiva in dobro vidna na proizvodu.

Vlagatelj se lahko odloči za vključitev neobveznega besedilnega polja na etiketi, ki vsebuje naslednje besedilo:

— Omejen vpliv na vodno okolje,

— Omejena količina nevarnih snovi,

— Testirano za učinkovitost čiščenja.

Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda ali dekorativni potisk embalaže, na katerem je znak EU za okolje.

(1) Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).

(2) Uredba (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

(*1) „ni omejitve“ pomeni: vse namenoma dodane snovi, stranski produkti in nečistoče iz surovin (analitična meja zaznavnosti), ne glede na koncentracijo.

(3) Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

(4) Da se snov ne kopiči v organizmih, šteje, če je njen faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF.

(5) Uredba (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (UL L 342, 22.12.2009, str. 59).

(*2) Vključno s stabilizatorji in drugimi pomožnimi snovmi v pripravkih.

(*3) V koncentracijah, manjših od 0,2 % v surovini, če je skupna koncentracija v končnem proizvodu manjša od 0,10 %.

(6) Na voljo na spletnem mestu IFRA: http://www.ifraorg.org.

(7) Direktiva 2000/54/ES Evropskega parlamenta in Sveta z dne 18. septembra 2000 o varovanju delavcev pred tveganjem zaradi izpostavljenosti biološkim dejavnikom pri delu (sedma posebna direktiva v smislu člena 16(1) Direktive 89/391/EGS) (UL L 262, 17.10.2000, str. 21).

(*4) EVA – etilen vinil acetat, HDPE – polietilen z visoko gostoto, PET – polietilen tereftalat, PETG – polietilen tereftalat, modificiran z glikolom, PP – polipropilen, PS – polistiren, PVC – polivinilklorid.

(8) Na voljo na naslovu: http://ec.europa.eu/environment/ecolabel/documents/performance_test_cleaners.pdf.